
Prima jumătate a secolului al XIX-lea este dominată în muzica 
bisericească românească de două mari personalităţi care și-au pus 
amprenta asupra evoluţiei acesteia, contribuind în mod hotărâtor la 
continuarea procesului de „românire” a repertoriului din stranele 
autohtone: leromonahul Macarie (?1770-1836) și Anton Pann (?1797- 
1854). Opera muzicală și scrierile teoretice ale celor doi mari psalti au 
atras atenţia istoricilor și muzicologilor, îndeosebi în ultimul veac, fiind 
publicate numeroase studii și volume care au pus în lumină rolul esenţial 
jucat de aceștia la adoptarea și adaptarea Noii Metode a cântării 
bisericești la specificul limbii și simtirii românești. Traducători și editori 
ai colecţiilor de bază pentru efectuarea serviciilor religioase, compozitori 
și cântăreţi în strană, Macarie și Anton Pann au fost, totodată, dascăli 
iscusiti care au format numeroase generații de psalti, cărora le-au 
asigurat o pregătire temeinică, datorită calităților de pasionaţi și abili 
pedagogi. Stau mărturie pentru înzestrarea lor de vrednici dascăli de 
psaltichie, pe lângă numeroșii psalti formaţi în școlile în care au 
profesat, câteva texte ce ilustrează maniera de lucru și importante 
calități pedagogice native, care au asigurat succesul demersului didactic 
al fiecăruia dintre ei. 

Atributele de dascăl de cântări au fost tangential atinse în 
biografiile și studiile dedicate celor doi corifei ai muzicii psaltice din 
prima jumătate a secolului al XIX-lea. Lucrări mai recente — precum cele 
ale muzicologului Vasile Vasile?, un studiu dedicat dascălului și 


1 Vasile Vasile, Pagini nescrise din istoria pedagogiei româneşti, Editura 
Didactică și Pedagogică R.A, București, 1995 și Istoria muzicii bizantine și 

epistatului Macarie, de Gheorghe C. lonescu? si un altul despre metoda 
lui Anton Pann, pe care l-am semnat? — au adus în atenţie si atributele 
didactice ale celor două personalităţi. La împlinirea celor două secole de 
la tipărirea primelor cărți de muzică cu neume și text românesc, ne 
propunem să sintetizăm contribuția celor doi mari psalti la conturarea 
unor metode, procedee și mijloace didactice potrivite educației muzicale 
din școlile de cântăreţi bisericești nou înființate în Țara Românească. 

Elementele de didactică se găsesc explicit prezentate în unele 
pasaje din textele teoretice ale celor doi autori sau pot fi deduse din 
context. Pe de altă parte, leromonahul Macarie a redactat câteva 
instrucțiuni pentru dascăli, în calitatea sa de epistat al școlilor de 
cântăreţi bisericești, iar Anton Pann a anexat textului său teoretic un 
așa-numit „metod” în care prezintă detaliat aspecte ale muncii sale de 
profesor la Seminarul Mitropoliei Bucureștilor. Deși au fost redactate în 
urmă cu aproape două secole, prin ideile cuprinse în scrierile lor, cei doi 
psalti se aliniază, în multe privinţe, concepţiilor pedagogice europene 
actuale. 


1. De la pedagogia empirică spre o didactică 
a educaţiei muzicale psaltice 


În istoria învățământului românesc, educaţia muzicală din școlile 
mănăstirești și din cele de cântăreţi bisericești ocupă un loc aparte, deși 
importanţa acesteia a fost deliberat ignorată în condiţiile regimului 
totalitar“. Scoaterea la lumină a manuscriselor muzicale bizantine din 


evoluţia ei în spiritualitatea românească, vol. 2, Editura Interprint, București, 
1997. 

1 Gheorghe C. lonescu, „Macarie leromonahul, dascăl de psaltichie si epistat al 
școlilor de musichie din Țara Românească”, în vol. Studii de muzicologie și 
bizantinologie, f.e., București, 1997. 

2 Elena Chircev, „Educaţie muzicală în spiritul tradiţiei bizantine. Studiu de caz: 
Metodul... lui Anton Pann”, în vol. Educaţie și mărturisire. Formarea tinerilor în 
spirtul viu al tradiției. Proceeding al Simpozionului internaţional de teologie, 
istorie, muzicologie și artă, 13-16 noiembrie 2016, Presa Universitară Clujeană, 
Cluj-Napoca, 2017, pp. 659- 672. 

3 Totuși, importanţa acesteia a fost subliniată în unele scrieri din acei ani care 
arătau că „întreaga cultură feudală s-a dezvoltat în strânsă legătură cu 
monopolul cultural al bisericii [...] Multă vreme singurele școli de muzică erau 
cele bisericești; sistemele de notații, singurii pedagogi — dascălii si, diecii sau 
cantorii — erau apanajul muzicii bisericești”, Romeo Ghircoiașiu, Contribuții la 
istoria muzicii românești, vol. |, Editura Muzicală, București, 1963, p. 95. 

bibliotecile românești — despre care a început să se scrie consistent în 
ultimele decenii ale secolului trecut — a evidenţiat și aspecte de natură 
didactică, dat fiind faptul că, timp de secole, cartea bisericească 
(manuscris sau tipăritură) a constituit manualul cu ajutorul căruia se 
învăța scris-cititul literar și muzical, notația neumatică fiind timp 
îndelungat singurul sistem de scriere muzicală cunoscut de multi 
români]. 

Pe de altă parte, relaţia ce se stabilește între cei doi actanti 
principali ai procesului de învățământ (profesorul și elevul) este legată 
tot de Biserică și a fost documentată în spațiul românesc încă de la 
începutul primului mileniu creștin prin atestarea celui dintâi cântăreţ 
bisericesc și a dascălului său — ne referim la martirul Sava de la Buzău și 
dascălul Sansala?. Se adugă aici și lucrarea De psamodiae bono a 
episcopului Niceta de Remesiana, considerată de muzicologul Vasile 
Vasile prima lucrare de pedagogie muzicală, redactată de un „fin 
observator [...] al problemelor de metodică a educaţiei muzicale (s.a)” 
ale cărui idei se vor regăsi ulterior în conceptele pedagogice europene și 
românești“. Organizarea administrativă a teritoriilor locuite de români și 
cea a vieţii bisericești — prin întemeierea Mitropoliilor Țării Românești si 


1 Arhid. Dr. Sebastian Barbu-Bucur afirma că „în secolul al XVIII-lea, școlile de 
psaltichie constituiau aproape singurele forme de învățământ organizat...”, 
Cultura muzicală de tradiție bizantină pe teritoriul României în secolul XVIII și 
începutul secolului XIX și aportul original al culturii autohtone, Editura 
Muzicală, București, 1989, p. 51. Din acest motiv, notația psaltică a fost atât de 
bine cunoscută la începutul secolului al XX-lea, încât în 1938, la tipărirea unei 
culegeri de colinde, George Breazul a optat pentru redarea acestora în două 
versiuni, pe portativ și cu neume. Muzicianul preciza în legătură cu această 
opţiune: „VIERSURILE [melodiile, n.n.] sunt scrise în două chipuri: a) cu semne 
întrebuințate, în vechiul regat, pentru scrierea cântărilor bisericești strămoșești 
(psaltichie) și b) cu note muzicale apusene. Astfel, preacucernicii preoţi, domnii 
învăţători, cântăreții de biserică și dirijori de coruri sătești, precum și ceilalți 
poporeni, cari știu cânta după semnele de scriere a muzicii vor putea să le 
învețe mai cu înlesnire, după cum le va veni mai ușor, fie după psaltichie, fie 
după notele muzicale apusene.”, George Breazul, Colinde. Culegere întocmită 
de George Breazul cu desene de Demian, Editura Fundaţiei Culturale Române, 
București, 1993, pp. 7-8. In postfata adăugată la reeditarea volumului, Titus 
Moisescu (coordonatorul ediției) aprecia: „La sate, în acea vreme, notația 
psaltică neumatica era mult mai cunoscută de preoţi, de cântăreții de biserică, 
adică de cei care puteau să dea citire muzicii, să îndrume cetele de colindători, 
să contribuie astfel la desfășurarea unui ritual prilejuit și strâns legat de 
biserică”, George Breazul, op. cit., p. 483. 
2 Vasile Vasile, Istoria muzicii..., op. cit., pp. 7-8 
3 Vasile Vasile, Pagini nescrise..., op. cit, pp. 35-36. 

Moldovei (în secolul al XIV-lea) — a condus si la institutionalizarea 
activităților de educaţie muzicală, școlile de pe lângă biserici și mănăstiri 
devenind importante centre de învăţătură, iar muzica dobândind, în 
timp, un statut privilegiat. Se va trece astfel treptat, de la o învăţătură 
empirică, bazată exclusiv pe tradiţia orală, la forme mai avansate, în care 
se impune specialistul, funcţia didactică fiind atribuită unui bun 
practician, dar totodată și cunoscător al semiografiei muzicale și a 
noţiunilor teoretice. 

Procesul de trecere de la învățătura empirică la o școlarizare 
institutionalizata este ilustrat de documente diverse din perioada 
medievală care oferă informaţii disparate referitoare la existenţa, modul 
de organizare, recrutarea elevilor, conținutul învățământului, calităţile 
dascălilor, manualele școlare!, precum și unele informaţii despre 
metodele si mijloacele folosite. Din asamblarea acestora se pot 
reconstitui și aspectele tratate în prezent de didactica specialitatii. 
Zăbovind la termenul de didactică, putem constata o oarecare 
similitudine în preocupările educatorilor europeni. Termenul a apărut 
relativ târziu, în Occident, fiind utilizat pentru prima dată la începutul 
secolului al XVII-lea și consacrat prin lucrarea Didactica Magna scrisă de 
Jan Amos Comenius și publicată în limba latină, în anul 1657. Este 
interesant de observat că perioada în care s-a răspândit în Europa 
lucrarea generatoare a științelor pedagogice coincide cu cea în care 
apare în manuscrisele muzicale bizantine cunoscutul Tropar al lui Hrisafi 
către ucenici, fiind întărită astfel ideea unor preocupări tot mai asidue, pe 
întregul continent, pentru aspectele fundamentale ale instruirii. 

Înainte însă că troparul amintit să fie tradus și notat în primul 
manuscris muzical cu textul în limba română, la început de secol XVIII 
(Filothei sin Agi Jipei, Psaltichia rumanească, 1713), și să devină un 
veritabil ghid pedagogic și pentru dascălii români, câteva îndrumări cu 
caracter didactic transpar din propediile? medivale ale manuscriselor 
grecești, alături de explicarea semnelor și sumarele noţiuni teoretice 
referitoare la glasuri, uneori și de reprezentarea acestora sub forma 
„copacului” sau „a roții”, încă din secolul al XVI-lea. Arhid. dr. Sebastian 


1 A se vedea, în acest sens, documentul întocmit de Antim Ivireanu, la 24 aprilie 
1713, intitulat Așezământul mănăstirii Antim, care cuprinde în capitolul al VI- 
lea informaţii „Pentru învățătura copiilor”, Sebastian Barbu-Bucur, Cultura 
muzicală de tradiție bizantină..., op. cit., p. 46 și Vasile Vasile, Istoria muzicii 
bizantine..., op. cit., p. 219. 

2 De la termenul din neogreacă mporatéeia, adică învățătură pregătitoare. 

Barbu-Bucur a inventariat, in urma cu cateva decenii, 58 de astfel de 
propedii păstrate în fonduri de carte autohtone, multe conţinând si 
schemele amintite?, iar în 1999, pr. dr. Alexie Al. Buzera adăuga acestui 
număr încă două propedii?. Existenţa acestora este o dovadă a faptului 
că învăţarea repertoriului de cântări se făcea sistematic, cu respectarea 
unor reguli și însușirea unor noțiuni teoretice consemnate în scris. Pe de 
altă parte, scurtimea textelor teoretice indică rolul deosebit al tradiţiei 
orale în procesul de formare a cantretului de strană“; de altfel, scopul 
instruirii era tocmai acela de a transmite tradiţia, cât mai fidel“ 

În bibliotecile românești, manuscrisul cel mai vechi care conţine 
o propedie este cel redactat de Evstatie Protopsaltul, la Putna, în 15115. 
Într-un alt manuscris, legat de aceeași Școală muzicală medievală, cel 
din 1545 al lui Antonie, păstrat la Biblioteca Centrală universitară din lași 
la cota IIl-88, propedia este denumită (în traducere) Expunere despre 
știința artei muzicale bisericești si conţine „...norme didactice pentru 
învățarea muzicii plecând de la selectionarea elevilor la scris-cititul notelor 
muzicale, la intonarea ehurilor până la deprinderea corectă și expresivă a 
cântărilor” ê 

Modelul din manuscrisele grecesit a fost transmis si în versiunile 
românești ale propediilor din secolul al XVIII-lea, asa cum atestă 
manuscrisul nr. 61 de la B.A.R., amintit mai sus. Filothei Jipa a tradus din 
greacă titlul secțiunii si i-a dat titlul: Propedie. Început cu Dumnezeu cel 


1 Sebastian Barbu-Bucur, „Propedii ale muzicii psaltice în notație cucuzeliană”, 
în: „Studii si cercetări de istoria Artei”, seria „Teatru-Muzică-Cinematografie”, 
tom XXI, nr. 1/1974 și tom XXII nr. 1/1975. 
2 Alexie Al. Buzera, Cultura românească de tradiţie bizantină din sec. al XIX-lea, 
Fundaţia Scrisul românesc, Craiova, 1999, p. 27. 
3 „Există un număr însemnat de manuscrise care conţin indicaţii teoretice, 
majoritatea redînd pe scurt: numele neumelor ascendente și descendente, 
mențiuni sumare despre moduri și ftorale etc. Indicatiile erau suficiente pentru 
cei care interpretau cîntarea, tradiția orală fiind aceea care juca rolul principal 
în practica liturgică” (s.n.), Sebastian Barbu-Bucur, Cultura muzicală..., op. cit. 
p. 64. 
1 „Şederea îndelungată a discipolului pe lângă profesorul său duce la crearea 
unei armonii perfecte între interpretarea semnelor şi execuţia compozițiilor, la 
fel cum profesorul, la rândul său, învățase de la propriul său profesor. Astfel, 
scopul lectiilor/invatarii era acela de a transmite tradiţia integral si fără 
inovatii.”, loannis Liakos, Sevi Mazera, „Metodele de predare a muzicii 
bisericești — Arta psaltică (secolele X-XIX)”, „Lucrări de muzicologie” vol. XXVIII, 
nr. 1, MediaMusica, Cluj-Npoca, 2013, p. 41. 
° Vasile Vasile, Pagini nescrise..., op. cit., p. 56. 
ê Stefan Bârsănescu, apud Gh. C. lonescu, op. cit. p. 46. 

Sfânt al semnelor mestesugului psaltichiei. Până la începutul secolului al 
XIX-lea sunt cunoscute încă unsprezece asemenea texte, cel din urmă 
fiind terminat de scris la 18 februarie 1821 de leromonahul Acachie de 
la Mănăstirea Căldărușani!; anul coincide cu cel în care era tipărită la 
Paris prima lucrare teoretică a Noii Metode?, ceea ce atestă folosirea 
vechii notații și după Edictul din 1814 al Patriarhiei din Constantinopol. 

În secolul al XIX-lea, odată cu trecerea învățământului muzical 
psaltic în administrarea Bisericii (1819), îndată după înscăunarea 
mitropolitului Dionisie Lupu, educaţia muzicală psaltică a suferit 
importante schimbări, iar aspectele metodice au început să fie exprimate 
cu claritate si să fie enunțate si în documente școlare care ilustrează 
înnoirea prin care trecea învățământul psaltic românesc, îndeosebi după 
mișcarea revoluţionară a lui Tudor Vladimirescu, din 1821. 


2. „Îndrumările” leromonahului Macarie 


Un exemplu care ilustrează noua orientare din învățământul 
bisericesc în secolul al XIX-lea este decizia leromonahului Macarie de a 
edita separat o carte teoretică, altfel spus un manual atât de necesar 
pentru învățarea muzicii psaltice, care depășește prin titlul și consistenţă 
sumarele propedii medievale. Theoriticonul? tipărit la Viena în 1823, 
alături de celelalte două volume cu cântări, se înscrie astfel în istoria 
învățământului românesc ca o primă realizare în domeniul teoriei 
muzicale. Totodată, apariţia cărţii era de o necesitate stringentă, având 
în vedere ca, în 1819, se înființase la București, la inițiativa noului 
Mitropolit Dionisie Lupu, o școală de muzică psaltică în limba română, al 
cărei conducător fusese numit însuși Macarie. Mitropolia a continuat să 
sprijine educaţia muzicală prin înfiinţarea de noi școli similare în centrele 
judeţene, în 1825%. Cu gândul la dascălii care trudeau pentru 


1 Sebastian Barbu-Bucur, „Propedii...” Il, op. cit, pp. 65-69 și Idem, Cultura 
românească... op. cit., p. 69. 

2 Chrisanth de Madit, Eioavwvn eic tov Beopntmov uai noautinov tic 
HOUOWĂG téxvng (Introducere în teoria și practica muzicii bisericești), Paris, 
1821. 

3 Denumirea de „theoriticon” fusese folosită deja în secolul al XVII-lea de 
Cyrilos Marmarinos, apud loannis Liakos, Sevi Mazera, op. cit., p. 44. 

4 La 1 septembrie 1825 s-au înființat școli în: Buzău, Caracal, Câmpulung- 
Muscel, Cerneti, Craiova, Focșani, Pitești, Ploiești, Râmnicu-Vâlcea, Târgu Jiu, 
Târgoviște. Acestea se alăturau celor patru care funcționau din 1823 în 
București. Toate au funcționat sub directa îndrumare a leromonahului 

răspândirea cântării și teoriei Noii Metode în limba română, Macarie a 
adăugat câteva explicaţii în introducerea Theoriticonului, iar la final, 
pentru începători, o sinteză a noţiunilor teoretice și câteva exerciţii, 
precedate de unele îndrumări metodice. 

În cuvântul introductiv, adresat „Cinstiţilor dascăli ai sistemii de 
musichia cea noao bisericească, Costache și Grigorie” (cei care l-au 
suplinit la școala de la Mitropolie în timpul peregrinrilor sale în vederea 
editării volumelor amintite), găsim îndemnul către aceștia de a realiza 
ceea ce numin astăzi ,,transpozitia didactică”, adică prezentarea 
informaţiilor științifice într-o manieră adecvată puterii de înţelegere a 
celui educat. Altfel spus, vorbim despre transformarea conţinutului 
științific în conţinut didactic: „...rugându-vă ca întru toate să fiți cu luare 
aminte,  dezlegând toate împleticirile ceale greu de înţeles și 
paradosindu-le fiilor Patriei, după însușimea fiintii graiului patrioticesc”?; 
iar textul continuă cu exemplificări referitoare la terminologia în limba 
română și modul de calculare a intervalelor. 

Elemente de didactică se găsesc și în interiorul Theoriticonului. În 
capitolul 4, intitulat Pentru paralaghie, sunt formulate primele 
îndrumări pentru citirea muzicală, pentru care sunt redate și două 
exerciţii (cu mers treptat și cu salturi). La articolul 4 al secţiunii este 
precizat și modul de lucru, conform căruia însușirea neumelor și redarea 
sunetului reprezentat de acestea cu vocea se face treptat, fiind descrisă 
în următorii termeni: 

„Dascălii iscusesc pe ucenici cu paralaghia, scriindu-le supt 
haractiruri sillabele paralaghiei după alcătuirea ce stă de fata. Si 
fiindcă aceasta se face pentru înlesnirea, iar nu pentru 
desăvârșirea învăţăturii, se cade ca după aceea să lase sillabele 
paralaghiei și să rămâie numai singure haractirurile glasurilor. 


Pentru ca să se obicinuiască ucenicii să răspundă viersuirea 
glasurilor pre haractiruri, nescrisă cu sillabele paralaghiei”?. 


Remarcăm faptul că psaltul era conștient de carentele acestui 
procedeu, iar pe de altă parte reținem scopul final al exerciţiilor, adică 


Macarie, responsabil cu organizarea și îndrumarea didactică a celor doi dascăli, 
unul pentru învățarea scris-cititului în românește și celălalt pentru însușirea 
teroriei și repertoriului psaltic. Apud Gh. C. lonescu, op. cit., p. 45. 
1 Macarie leromonahul, Opere |. Theoriticon, ediţie îngrijtă cu un studiu 
introductiv și transliterare de Titus Moisescu, Editura Academiei Rpeublicii 
Socialiste România, București, 1976, p. 1. 
2 Idem, p. 25. 

„desăvârșirea învăţăturii”. Pentru că paralaghia reprezenta o etapa 
premergătorare melosului, se insistă asupra temeiniciei cu care trebuie 
realizată aceasta, în următorul articol: „5. Fieștecare viersuire ce să va 
da la ucenic ca să o înveţe, să cade întâiu să o înveţe ca să o cânte 
paralaghie fără greșeală (s.n.). Și pe urmă în loc de sillabele paralaghiei 
să zică sillabele cuvintelor asupra viersuirii haractirurilor ce stau de 
fata”. Indirect, textul subliniază avantajele aduse de Noua Metodă, prin 
introducerea denumirilor silabice ale treptelor scării muzicale, ceea ce 
facilitează însușirea liniei melodice înainte de aplicarea textului. 

După ultimul capitol al Theoriticonului apare o secţiune fără titlu, 
însoțită însă de un text explicativ care începe astfel: „De trebuinta am 
socotit că iaste ca să adaug aici la sfârșit, pentru noii începători, pe scurt, 
numai acelea ce fac trebuinta ca să le înveţe mai înainte de a începe să 
cânte tonurile scării”?. Autorul se referă la scurta sinteză ce cuprinde 
neumele, cu denumirile lor și combinaţiile de semne cu care se obţin 
toate intervalele simple și compuse. Aceasta este precedată de câteva 
îndrumări care ilustrează respectarea principiului didactic al 
sistematizării și continuității cunoștințelor, conform căruia „materia nu 
poate fi predată și nici înțeleasă de la început în mod global, în 
integralitatea ei, de aceea este necesar efortul de divizare a materiei de 
studiu în secvenţe coerente”?. Macarie scrie: 


„Se cade dar, ca noul începătoriu, fără a se îngreoia cu 
multe la început, să cunoască haractirurile ceale suitoare și ceale 
pogorâtoare, și care câte glasuri are, care să stăpânesc și care 
nu. Pre care pe scurt cunoscându-le, fără zăbavă să înceapă a 
cînta tonurile și lucrările semnilor Ilpostatnice, celor cu vremi și 
celor fără de vremi în fiinţa și lucrarea lor...”?. 


Asimilarea cunoștințelor teoretice elementare este, așadar, o 
premisă necesară pentru a trece la cântare. Dar cum recomandarea este 
ca aceasta să se facă „fără zăbavă”, întrezărim în această formulare și 
principiul legării teoriei de practică, adică necesitatea îmbinării strînse a 
componentei ideatice a învățării cu componenta actionala, aplicativă, cu 
actul de însușire a cunoștințelor practice sau de formare a priceperilor si 


1 Ibidem. 

2 Idem, p. 23. 

3 loan Bontaș, Tratat de pedagogie, ediţia a VI-a, Editura BIC ALL, Bucuresti, 
2007, p.139. 

4 Idem, Ibidem. 

deprinderilor?. Odată asigurată însușirea notatiei, prin aplicarea în 
exerciții, se poate trece la învățarea repertoriului de cântări — „și apoi, 
după aceasta, îndată să înceapă cu Doamne, strigat-am”2, scrie Macarie. 
Recomandările care însoțesc cartea teoretică vor fi amplificate 
într-un document intitulat Ponturi 18 cătră dascălii de musichie ce sunt 
orânduiți să paradosească atât aici în poliția Bucurestior cum și afară 
prin judeţe în ce chip au să urmeze de la început până la săvârșirea 
mathimior?. În fapt, aceasta era o circulară pe care Macarie o adresa 
dascălilor formaţi în școala de la Mitropolie si atestati de Eforie în 
calitate de cadre didactice pentru aceste posturi, cu ocazia înfiinţării 
școlilor de musichie din judeţe, la 1 septembrie 1825. leromonahul 
Macarie fusese numit epistat (supraveghetor, echivalent al inspectorului 
școlar actual) al dascălilor de musichie de la aceste școli cu predare în 
limba română, de domnitorul Ţării Românești, Grigore Dimitrie Ghica. 
Textul celor 18 Ponturi este deosebit de important, fiind prima 
lucrare metodică în limba română cu noţiuni de didactică muzicală”. 
Conţinutul acestuia face referiri atât la profesori, cât și la elevi, 
prefigurând principalele momente ale procesului instructiv-educativ, de 
la admiterea în școală și până la absolvirea cursurilor. Aflăm din 
document despre testarea inițială, care viza aptitudinile muzicale și cele 
de scris-citit în limba română: „Pont 1. Viind ucenicul în școală cu râvnă 
ca să învețe muzichia, întâiu să cade ca să-l cerceteze dascălu de are glas 
îndestul și îndemânatec pentru a putea ca să iveate aceste epistimii. Si al 
doilea să-l cerceteze de știe carte și scrisoare [...]?. Același pont prevede 
și semnarea unui document (echivalentul unui contract de studii), prin 
care viitorii elevi își asumau împreună cu părinţii sau rudele frecventarea 


1 loan Bontaș, op. cit., p.136. 
2 Macarie leromonahul, Opere I. Theoriticon, op. cit., p. 23. 
3 Documentul redactat și trimis de leromonahul Macarie dascălilor din judeţe a 
fost doar menţionat de I.D. Petrescu, în 1872, în revista „Arta artelor”. Un 
exemplar adresat lui lonita Stoicescu-Logofetelul, fost elev al lui Macarie si 
dascăl la școala din Ploiești, a fost donat Muzeului de Istorie din Ploiești, dar s- 
a pierdut. S-a păstrat însă o copie dactilografiată care a fost reprodusă de Gh. 
C. lonescu în volumul său Studii de muzicologie și bizantinologie la pp. 51-53. 
* Conform lui Ștefan Bârsănescu prima lucrare cu caracter metodic folosită în 
spaţiul românesc a fost cea în limba greacă din manuscrisul lui Antonie (amintit 
mai sus), din 1545. Vezi Șt. Bârsănescu, Pagini nescrise din istoria culturii 
românești (sec. X-XVI); Un important eveniment cultural pedagogic: cea dintâi 
metodică folosită în școala românească, Editura Academiei R.S.R., București, 
1971, pp. 212-213. 
° Macarie leromonahul, apud Gh. C. lonescu, op. cit., p. 51. 

regulată a cursurilor și disponibilitatea pentru învățătură. Următoarele 
ponturi consemnează obiectivele urmărite și finalitățile învăţării, 
conținutul teoretic si practic al cursurilor, activităţile care urmau să se 
desfășoare. Se insistă asupra caracterului românesc al noilor școli: „17. 
Într-aceste școale în care s-au orânduit dascăli români, românește să se 
și paradosească [explice, n.n.] pentru ca și cei ce cântă și cei ce ascultă 
să inteleaga”?. De asemenea, în partea finală se dau nenumărate 
îndrumări dascălilor, prin precizarea atribuţiilor, îndatoririlor și 
comportamentului acestora în școală: 


„10. Toţi dascălii ca niște patrioţi să cade să se arate să se 
arate aprinși cu patrioticească râvnă silindu-se zioa și noaptea ca 
să arate spor, desavarsiti ucenici, supunere, ca unul pre altul sa 
se întreacă cu osârdia”; „15. Orice dascăl va fi nebăgătoriu de 
seamă și nu va urma întocmai după ponturile acestea se va 
vinovăţi”; si mai departe: „18. Orice dascăl se va arăta fara 


râvnă, fără silinta, cu purtări reale și nevrednic epanghelmii lui, 


să va scoate și să va pune altul vreadnic în locul lui”2. 


Regăsim ilustrate în paragrafele destinate aspectelor metodice 
aceleași principii didactice amintite anterior. Apar însă și precizări 
suplimentare privind intonatia, respectarea duratelor, însușirea 
semnelor consonante, paralaghia - ca etapă care precede melosul și 
importanţa învăţării corecte a exemplelor muzicale (ponturile 2, 3). Sunt 
date indicaţii privind ordinea abordării glasurilor, cu pornire de la cele 
diatonice (glasurile 1, 4, 8, apoi 5, 3 și 7), pentru ca în final, când 
ucenicul a dobândit ușurința paralaghiei și cântării textului muzical scris, 
să se facă trecerea spre glasurile cromatice 2 și 6 (pontul 4). Este 
stabilită și ordinea abordării repertoriului de strană, trecându-se treptat 
de la Anastasimatar și Irmologhion spre Heruvice și Chinonice precum și 
colecţiile din care se va învăţa (ponturile 5, 6, 7). 

Prin pontul numărul 6 este ilustrat principiul accesibilităţii 
cunoștințelor, care presupune „...a potrivi, în mod suplu și dinamic, 
încărcătura cognitivă a conţinutului învățământului cu posibilităţile de 
înțelegere”? ale educatului, in acest caz, si cu deprinderile de cântare și 
citit formate în timp. Macarie formulează textul într-o manieră 
imperativă, scriind la pontul 6: 


1 Idem, p. 53. 

2 Macarie leromonahul, apud Gh. C. lonescu, op. cit., p. 53. 
3 loan Bontaș, op. cit., p. 140. 

„Mai înainte de a trece ucenicul Anastasimatariul si 
Irmologhion(ul) niciun dascăl să nu îndrăznească a-l pune la 
mathimi papadicești, măcar să tot ceară ucenicul, pentru că de 
nu va lua îndestulă puteare din cele stihiraricești și 
irmologhicești, în zadar să va osteni la ceale papadicești și nu va 
spori după cuviinta”?. 


În privinţa repertoriului, în afara volumelor pe care le tipărise, 
dascălul Macarie recomandă pentru cei bine pregătiți trecerea la 
tomurile anthologhiei, Doxastarul lui Petru Lampadarie, Doxastarul lui 
lacov, Triodul și Penticostarul, iar în cele din urmă Irmologhionul 
calofonicon cu cratimi (ponturile 7 și 8). 

Evaluarea cunoștințelor este amintită deja la al doilea segment al 
textului, pentru tipul numit acum formativă?, realizându-se continuu pe 
parcursul procesului instructiv. Forma sumativa? se va face spre finalul 
stagiului de pregătire, după însușirea repertoriului menţionat, când 
ucenicul rămânea încă trei luni în școală și era examinat „pentru toată 
sistima”, dar si în privința modului în care este capabil „să 
paradosească” (să explice) teoria și repertoriul viitorilor săi elevi. Pe 
baza recomandării dascălului din judeţ, ucenicul urma să fie evaluat la 
București de însuși Macarie, pentru a primi de la Eforia Școlilor atestatul 
și a fi înregistrat „...în catalogul celor desăvârșiți și trebuinciosi, și 
dascălului său să i se cunoască silinta și osârdia si de toţi să se laude” 
(pontul 8). 

Ideea de orar școlar, după concepţia comeniană, apare în spaţiul 
românesc încă din 1812, la dascălul Constandin, care preda cântările 
„după despărţirea în ceasuri”. O regăsim și în documentul macarian la 
pontul 11, în care este stabilit programul de lucru al dascălului și al 
elevilor; aceștia din urmă trebuiau să rezerve o oră de pregătire, de 
repetare a lecţiilor, înainte de începerea cursurilor. Același articol 
prevede și normele de comportament și sancţiunile pentru actele de 


1 leromonahul Macarie, apud Gh. C. lonescu, op. cit., p. 52. 
2 Evaluarea formativă sau continuă presupune verificări sistematice, pe 
secvenţe mici, pe parcursul întregului program de studii. Constantin Cucoș 
(coord.) Psihopedagogie pentru examene de definitivat și grade didactice, 
Polirom, lași, 1998, p. 181. 
3 Evaluarea sumativă sau cumulativă este una de bilanţ, de apreciere a 
rezultatelor, ibidem. 
4 Macarie leromonahul, apud Gh. C. lonescu, op. cit., p. 52. 
° Apud V. Vasile, op. cit., p.51. 

indisciplină ale elevilor, care mergeau până la exmatriculare, în cazul 
nerespectării programului și dacă nu reușeau să înveţe. 

Deși nu sunt menţionate ca atare, reiese din context că 
metodele cele mai întrebuințate erau demonstrarea, exercițiul, 
explicația și conversaţia. Regăsim însă și munca cu manualul, studiul 
individual fiind indicat în articolul 7: 


„învățând ucenicul câteva mathimi trebuincioase și 
văzându-l dacălul că au sporit cu putearea, încât poate să înveţe 
orice, atunci să-i paradosească Tomul al doilea, al treilea și al 
patrulea al anthologhiei, iar din Tomul cel dintâiu să-i 
paradosească numai mathimile ceale mai grele, iar pre ceale 
ușoare singur ucenicul să le zică înaintea dascălului, și paralaghie 
și melos, așișderea și Doxastarul lui Petru Lampadarie, singur 
ucenicul să-l zică înaintea dascălului într-acest chip gimnuasindu- 
| si mai înainte gătindu-l spre desăvârșire” (s.n.)!. 


Nu în ultimul rând, să observăm că programul dascălilor trebuia 
să cuprindă si ore de consultatie, pentru că articolul 14 prevede ca toți 
dascălii să asigure o oră, în afara celor de predare, pentru a-i învăţa 
podobiile, irmoasele, samoglasnicele și „...orânduiala bisericească de 
preste an pe mare și pe mic, ca (atunci) când vor eși din școală să fie și 
într-acestea desăvârșiţi”?. 

Circulara redactată de epistatul Macarie leromonahul a asigurat, 
cel puţin două decenii, pregătirea pedagogică a dascălilor și buna 
funcționare a școlilor de cântăreți din Țara Românească, contribuind la 
răspândirea Noii Metode în rândul personalului din stranele bisericilor. 
Un nou ghid pentru organizarea procesului de învățământ a fost 
formulat apoi de Anton Pann, cel care a conștientizat importanţa 
planificării și proiectării didactice, ca premisă a atingerii unor obiective 
didactice într-un timp precizat. 


3. , Metodul” lui Anton Pann 


Ghidul metodic întocmit de Anton Pann a fost tipărit la finalul 
primei lucări editate în tipografia sa, Bazul teoretic și practic al muzicii 
bisericești sau Gramatica melodică (1845), la distanță de două decenii 
fata de Theoriticonul leromonahului Macarie, pe care, mai tânărul 


1 Macarie leromonahul, apud Gh. C. lonescu, op. cit., p. 52. 
2 Ibidem. 

profesor de psaltichie, îl cunoștea, cu siguranță. Format ca psalt în 
Bucuresti, la scoala vestitului dascal Dionisie Fotino (1812-1816), de la 
care „își va însuși arta retoricii , pe care o va aplica mai târziu în 
traducerea și românirea cântărilor stranei”1, Anton Pann și-a completat 
ulterior pregătirea cu noţiunile Noii Metode, prin participarea la 
cursurile susținute între 1816-1827 de Petru Manuil Efesiu, la Biserica Sf. 
Nicolae Șelari, unde a fost coleg cu leromonahul Macarie. Ocaziile de a 
discuta problemele românirii cântării bisericești și a teoriei aferente au 
continuat și după finalizarea acestor cursuri, dată fiind înâlnirea celor 
doi psalti ca membri ai comisiei înființate de Mitropolitul Dionisie Lupu, 
în 1820, pentru traducerea/adaptarea noului repertoriu de cântări în 
limba română. Este neîndoielnic faptul că, în calitatea sa de profesor la 
diferite școli, de dascăl de musichie la școala de pe lângă Episcopia 
Râmnicului în perioada 1826-1828, când prevederile consemnate de 
Macarie erau obligatorii, Pann a cunoscut cele 18 Ponturi... și le-a avut în 
vedere atunci când a conceput textul său cu caracter didactic. 
Redactarea și tipărirea lucrării teoretice s-a impus dascălului ca o 
necesitate?, îndeosebi după 1842, când Anton Pann a devenit profesor 
de cântare bisericească la Seminarul de la Mitropolia Bucureștiului, iar 
sumara pregătire pedagogică a viitorilor dascăli (care doar imitau 
modelul oferit de cei care îi initiau în arta psaltichiei) l-a determinat 
elaboreze și să adauge la finalul Bazului său și textul cu caracter didactic 
intitulat „Metod (s.n.) sau urmare la Învățătura a muzicii bisericeşti, 
despre cum să învaţă la seminarul Sfintei Mitropolii” — un veritabil ghid, 
pentru care găsește și un titlu adecvat conţinutului și, totodată, inedit în 
scrierile bisericești din epocă. Precizarea din final ne sugerează faptul că 
psaltul își revendica originalitatea metodei aplicate în seminarul 
bucureștean, deși este cunoscut faptul că textul teoretic pe care l-a 
publicat nu este în totalitate original“. Pe de altă parte, compararea 


1 Pr. Dr. Zaharia Matei, Profesorul, protopsaltul și compozitorul Anton Pann, 
BASILICA, București, 2014, p. 36. 
2 În cuvântul adresat Mitropolitului, autorul preciza: „precum unui soldat, ca să 
ajungă la scopul dorit, îi trebuiesc arme îndemânatece; și cum unui meșter, ca 
să-și lucreze meșteșugul cu desăvârșire îi trebuiesc instrumentele perfecte; așa 
și școlarului, ca să poată înainta și să ajungă la o știință temeinică și folositoare, 
îi trebuiesc cărți metodice și bine alcătuite, de care noi în muzica bisericească 
suntem lipsiți cu totul”, A. Pann, op. cit., p. |. 
3 A se vedea detalii în lucrările: Titus Moisescu, „Anton Pann — istoriograf si 
teoretician al muzicii de tradiţie bizantină”, „Muzica”, nr.1, 1990; Alexie Al. 

sectiunii metodice cu cea din cartea teoretica a lui Theodor Fokeos, 
tipărită în 1842, a demostrat că textul său este mai extins si adaptat la 
contextul educativ din seminariile românești?, îndeosebi prin repertoriul 
care provenea din cărţile sale tipărite sau în curs de editare?. 

Am analizat acest text cu o altă ocazie, din perspectiva modernităţii 
concepției pedagogice a lui A. Pann?. Voi încerca, de această dată, și o 
punere în oglindă a îndrumărilor sale metodice cu cele 18 Ponturi... 
macariene. Constatăm încă de la început — în afara faptului că psaltul a 
găsit un titlul acestei parti, care nu mai apare ca un apendix al textului 
teoretic — consistenţa textului izvorâtă din conștientizarea legăturii dintre 
cunoștințe și modul de transmitere și însușire a acestora, precum și din 
necesitatea unei previzionări a întregului proces de învățământ, prin 
planificarea judicioasă a materiei pentru cei patru ani de studii. Regăsim în 
Metod... informaţii diverse despre desfășurarea procesului instructiv- 
educativ la Seminarul bucureștean, de la consideraţii generale privind 
educaţia muzicală la prezentarea materialului de studiu și planificarea 
acestuia pentru tot parcursul școlarizării. Deși modul de alcătuire este 
asemănător, textul fiind repartizat în paragrafe însoţite de cifre arabe, 
numărul acestora este dublu față de ponturile macariene. Cele 36 de 
paragrafe sunt repartizate inegal pentru cei patru ani de studiu și 
trimestrele corespunzătoare, iar noţiunile teoretice și repertoriul de 
cântări preconizat a fi învăţat sunt însoţite de comentariile psaltului. 
Primului an îi sunt rezervate șaisprezece paragrafe (8, 4, 4 — pentru cele 
trei trimestre), celui de al doilea unsprezece, anului 3, șase paragrafe, iar 
ultimului trei, întrezărind în această alcăturire importanţa pe care o are 
perioada de început, când se pun bazele scris-cititului muzical și ale 
însușirii repertoriului din Anastasimatar și Irmologhion. 


Buzera, Cultura muzicală de tradiţie bizantină din sec. al XIX-lea, Fundaţia 
Scrisul românesc, Craiova, 1999, pp. 36-48; Zaharia Matei, op. cit., p.207. 

1 De altfel, autorul însuși mărturisește că a îmbunătăţit textul cărţii sale, pe 
parcursul anilor, pe măsură ce a experimentat metoda de predare: „Douăzeci 
și cinci de ani sunt de când am luat condeiul tălmăcirii cântărilor bisericești, și 
lucrarea cea de totdeauna, scrierea și prescrierea, predarea lecţiilor și 
intrebuintarea lor în bisericile de prin Politii și Chinovii mi-a dat pricină ca să le 
prefac de mai multe ori...”, A. Pann, Bazul teoretic și practic al muzicii 
bisericești sau Gramatica Melodică, In a sa tipografie, Bucuresti, 1845, p. 
XXXVII. Transliterarea textelor citate în continuare, din această carte, ne 
aparţine. 

2 Pr. Dr. Zaharia Matei, op. cit., p. 209. 

3 Elena Chircev, „Educaţie muzicală în spiritul tradiţiei bizantine...”, op. cit. 

Traseul urmat în procesul de învăţământ este asemănător la cei doi 
dascăli. A. Pann realiza în primii doi ani, asimilarea notatiei si a teoriei 
muzicale — care se învățau în primul an de studiu, încheiat cu deprinderea 
practică a glasurilor diatonice. În anul 2, se adăugau glasurile enarmonice, 
apoi cele cromatice și ftoralele, se lucra la cizelarea interpretării: „Li să va 
preda şi din Bazul teoretic Melofacerea, în care să coprinde învăţătura 
purtării glasului şi Regulele potrivirii Tezurilor a fiecăruia Ehu, după 
înţelesul zicerilor şi pontuaţia”1 — scria Pann la numărul 26. Învățătura 
ultimului an cuprindea și noţiuni de Tipic. 

Ca și Macarie, Pann indică în primul paragraf modalitatea de 
admitere în seminar, dar mult mai amănunţit precizată. Aflăm că 
verificarea înzestrării muzicale se făcea cu ajutorul „glasometrului”; 
deducem din nota de subsol că termenul denumește un diapazon?. Se 
detaliază apoi modul de emitere a sunetului și standardul de evaluare: 


„...puindu-se să glăsuiască Tonurile scării diatonice cu litera 
A, ţiind gura deschisă şi zăbovind la fiecare treaptă timp de patru 
tacturi şi cari vor putea îndeplini Tonurile Diapasonului fără 


scădere, atât in ascutime cât şi în greuime, aceia se vor recunoaşte 


de buni”?. 


În continuare, se poate deduce cu ușurință din lecturarea textului 
prezenţa acelorași principii didactice statuate de Comenius și aflate la 
Macarie (principiul sistematizării și continuității cunoștințelor, principiul 
accesibilităţii cunoștințelor, principiului legării teoriei de practică.) in plus, 
constatăm ca, încă din primul an de studiu, se practică cu consecvență 
principiul individualizării și diferentierii învăţării. 

Exemplificăm cu articolul 4: 

„Scara se va preda numai de către Profesor la fiecare şcolar 
deosebit, şi până ce nu o vor învăţa nu vor fi slobozi să o exerseze 

în sala de meditaţie, nici singuri, nici după glăsuirea altuia, căci de o 

va deprinde rău, nu vor mai avea îndreptare”; 


și cu paragraful 5: 


1 Anton Pann, Bazul teoretic..., p. 219. 
2 Pann explică în nota de subsol: „Este un fel de clestisor din oţel , făcut în 
chipul lui Y, care îl tii de coadă, îl lovești de masă sau de alt ceva și îl aduci la 
ureche, ori îl lipești cu vârful coadei de masă și scoate un glas suptire care arată 
pe Pa de sus. lar glasometrul distanțelor tonice este instrumentul numit 
tambur.”, A. Pann, Bazul..., op. cit. p. 211. 
3 A. Pann, op. cit., p. 211. 
4 Idem, p. 212. 

61 


Revista MUZICA Nr. 4 / 2024 


„În toate sâmbetele să vor pune să repeteze regulile 
învăţate, spre a le întări mai bine şi spre a nu le uita; la care 
Profesorul îi va asculta pe câte unul şi le va tâlmăci coprinderea 
fiecăruia cap [capitol], cum şi zicerile ce nu le pot înțelege”! (s.n.). 


O asemenea modalitate de instruire presupune buna cunoaștere a 
elevilor, priceperea de a-i trata diferențiat și indică practicarea unei 
invatari in care abordarea individuală și cea frontală este judicioasă si 
asigură dezvoltarea potenţialului fiecăturui elev, așa cum se preconizează 


și în învățământul contemporan, centrat pe elev. 


Pe de altă parte, deducem din parcurgerea paragrafelor și 
concepția lui Pann asupra modului de organizare a colectivelor pentru 
învăţare, acesta optând pentru colective omogene, încă din primul 


semestrul al anului |. Scrie în paragraful 6: 


„Săvârşind partea întâia şi luând a doa la Bazul Muzicii, în 
care se coprinde cunoştinţa semnelor Timporale şi semnele 
Consonate, să vor asculta şcolarii la scara diatonică cu Silabele sau 
sunetele Tonurilor şi carii nu o vor ştii bine (fiind că unii sânt foarte 
grei) să vor alege şi să vor deosebi în alt clas (spre a nu nedreptati 
pre cei silitori si usuri la învăţătură), şi aşa cu unii înaintați şi cu alții 
inapoiati să va urma învăţătura”? (s.n.). 


Ideea unui învățământ în care se ţine cont de potenţialul și 
abilitățile elevului nu îi era străină nici leromonahului Macarie, care 
preconiza o reorganizare a colectivelor pe parcursul școlarizării, în funcţie 


de performanţele elevului, așa cum rezultă din pontul 13: 


„Priimindu-se în școală doaozeci sau treizeci de ucenici, toţi 
să să puie la o mathimă, dar mai pre urmă să ia dascălul seama ca 
de vor esi dintra-aceastea șase, sau opt, sau zeace mai cu istetime, 
să nu le facă strâmbătate, ci să-i facă ceată, și să le paradosească 
înainte. Așișderea și din cei rămași de să vor ivi cinci, șase mai 
isteti, așișderea și acelora să le facă ceată, si să meargă cu alta 
mathima după cei dinâtiu iar cei mai grei să rămâie cu mathima lor 
pe urmă. Că trei feluri sunt acestea, unii foarte iscusiti cu istetimea, 
și alţii după dânși nu prea grei, iar alţii cu totul grei. Însă prin 
osârdia unui dascăl bun, toţi aceștia pot să inveate desăvârșit”?. 


1 Idem, pp. 212-213. 
2 Idem, p. 213. 
3 leromonahul Macarie, 18 Ponturi..., apud Gh. C. lonescu, op. cit., p. 53. 

Desigur, daca ne referim la metodele didactice, redarea notiunilor 
prin succesiunea de întrebări și răspunsuri (modalitate preluată din cartea 
teoretică al lui Theodor Fokeos1) plasează in prim plan conversaţia 
catehetică. Pe de altă parte, exercițiul este cel mai frecvent amintit 
indiferent de anul de studiu. Ca și la Macarie, demonstraţia și explicația nu 
puteau lipsi, profesorul fiind cel care exemplifică pentru ucenici modul de 
a reda vocal ceea ce este redat cu neume. Totodată, el este cel care 
veghează ca modul de emitere a sunetului să fie cel corect, încă de la 
început, căci în articolul 3 se precizează: „Împreună cu învățătura Partii 
întîiu a Bazului Muzicii li să va glăsui Scara Diatonică a Ehului întâiu 
(Glasului întâiu) [...] ascultând pe fiecare cu băgare de seamă ca să nu 
scoata glasul pe nas, ci cu gura deschisă să îndeplinească Tonurile la 
locurile lor”?. 

Munca cu manualul este, de asemenea, prezentă. În paragraful 2, 
Pann precizează faptul că partea teoretică se învăţa individual; ,,... scolarii 
să vor pune la învăţătura Bazului teoretic şi Practic al Muzicii Bisericeşti şi 
vor învăţa partea întâia, în care se coprinde cunoştinţa tuturor semnelor 
vocale cu desluşirea lor”3; sau paragraful 31 care este mai explicit: „După 
Privigheriu vor lua la Paresimier, în care se coprinde toată Rânduiala 
Paresimilor, şi iarăşi sărind pre cele grabnico-Irmologice (fiindcă le pot 
scoate singuri) vor învăţa numai pre cele Melo-Papadice”* (s.n.). Munca cu 
manualul era o metodă practicată și de Macarie, care preciza la pontul 2: 
„Îi va da ca să înveţe pe de rost cuprinderea haractirurilor suitoare și 
pogorâtoare precum sunt tipărite în gramatica...”°; iar la pontul 7: „...iar 
din Tomul cel dintâiu să-i paradosească numai mathimile ceale mai greale, 
iar pre ceale ușoare singur ucenicul să le zică înaintea dascălului, și 
paralaghie și melos...” (s.n.)® 

O parte importantă a procesului de învățământ o reprezintă 
evaluarea cunoștințelor teoretice si practice asimilate de elevi. 
Considerată acum un act didactic complex al triadei predare-invatare- 
evaluare, aceasta oferă garanții în privința cantităţii și calităţii 
cunoștințelor dobândite” și are diferite forme, în funcţie de momentul 


1 Pr. Dr. Zaharia Matei, op. cit., p. 209. 
2 Idem, p. 212. 
3 A. Pann, op. cit., p. 212. 
4 Idem, p. 220. 
° leromonahul Macarie, 18 Ponturi..., apud Gh. C. lonescu, op. cit., p. 51. 
ê Idem, p. 52. 
7 |. Bontas, op. cit., p. 252. 

evaluării, forma, tipul de probă etc. Din Metodul... lui Pann, dar si din 
scrierea leromonahului Macarie reiese că cea practică era dominantă si 
regăsim următoarele forme: evaluare iniţială, prin proba de aptitudini 
menționată la paragraful și pontul 1; evaluare curentă orală, care asigura 
pregătirea sistematică și continuă a elevilor; evaluare sumativă, deoarece 
la finalul fiecărui an de studiu se susținea un examen prin care se verifica 
însușirea materiei din anul respectiv (pontul 8 la Macarie și paragrafele 16, 
27, 33, 36, de la A. Pann). 

În pedagogia contemporană și în curriculum-ul actual, finalitatea 
procesului de învățământ este exprimată prin competențele care trebuie 
formate pe parcursul ciclurilor școlare. Pentru leromonahul Macarie, 
situaţia ideală la finalizarea studiilor este exprimată simplu prin adjectivul 
„desăvârșit” (o reminiscență din troparul lui Hrisafi, tradus de Filothei 
Jipa), menţionat în ponturile 8 și 14.1 Anton Pann formulează câteva 
obiective clare, privitor la cunoștințele practice ale elevilor săi, dar nu în 
Metod... ci în capitolul 3 al Bazului teoretic..., intitulat „Pentru Melodie”, 
atunci când descrie idealul pe care trebuia să îl urmărească orice elev și 
profesor, adică formarea „cântăreţul perfect”. Conform acestora, ucenicul 
„desăvârșit”, care finaliza seminarul, trebuia să stăpânească în așa măsură 
arta psaltichiei încât să poată valorifica cele învăţate în creaţii proprii, 
respectând însă tradiția. La întrebarea „Care sunt semnele caracteristice 
ale desăvârșitului Muzic?” se răspunde concentrat în șase puncte, la care 
se adaudă și comentarii în subsolul paginii: 

„l. Sa poată cânta tot felul de lecţii fără promeditatie, 
slobod şi fără gresala. 

II. Să facă Tezuri (Propozitii Melodice) cuvenite şi potrivite, 
şi să nu se a bată într'însele din drumul celor vechi. 

III. Să cânte cu Ton, şi după noima (înţelesul) fie-căria ziceri. 

IV. Să scrie şi să compune sigur, fără greşală şi după cum 
cere meşteşugul. 

V. Când cântă altul el să ştie să-i scrie cântarea aceia drept, 
şi pe urmă să o cânte întocma ca dânsul. 


VI. Să facă felurimi de poeme ale sale; sau mişcat dinlăuntru 
sau după cererea altuia.? 


1 leromonahul Macarie, 18 Ponturi..., apud Gh. C. Ionescu, op. cit., p. 52 și 53. 

2 A. Pann, Bazul..., op. cit. p. 6. În nota de subsol se adaugă acest comentariu, care 
ne arată și preocuparea pentru formarea personalității elevilor: „Afară din aceste 
şase Articole cel ce are desăvârşiri, şi putând după cum voeşte meşteşugul, facă 
Poeme, şi scrie şi înveţe şi judecând scoata hotărâri; iar cel ce nu ştie nici 
desăvârşirea acestora, nici nu poate să le întrebuinţeze acestea, să nu întreprinză 

Este interesant de observat perfecta suprapunere a acestor 
calitati cu cele transmise prin traditie in manuscrisele grecesti semnate 
de Gaviil leromonahul? și Manuel Hrisafi? si sintetizate de muzicologii 
loannis Liakos si Sevi Mazera într-un studiu publicat acum un deceniu: 

„Trăsăturile «cântărețului perfect» sunt sintetizate in 
următoarele « competenţe »: 


1. Redă melodia notată conform regulilor artei cântului. 

2. Poate cânta corect, la prima vedere (prima vista), 
compoziţii ale tuturor compozitorilor (vechi și noi). 

3. Poate scrie corect, respectând regulile, indiferent de 
cerinţe (ortografie muzicală corectă). 

4. Poate compune propriile sale lucrări, în orice stil 
componistic. 

5. Poate transcrie orice melos pe care îl aude, astfel ca 
atunci când îl cântă, acesta să sune la fel ca originalul. 

6. Poate reda muzica cu acuratețe şi poate recunoaşte 


compozitorul (melurgul)’”?. 


Această asemănare nu este însă surprinzătoare, cunoscând sursa 
grecească a Bazului..., de unde a fost preluată, probabil, și această 
descriere a capabilitatilor celui care absolvea cursurile seminarului. Pe de 
altă parte, să nu uităm că în paradigma educativă bizantină, dascălul are 
un rol hotărâtor în formarea viitorului psalt, care trebuie să urmeze întru 
totul indicaţiile profesorului, să îl imite în cântare asigurând astfel 
transmiterea nealterată a tradiţiei, asa cum se menționează și în lucrarea 


a judeca pe ale altora, ci să tacă: căci tăcerea mai bună este la cel ce nu ştie decât 
a judeca, după cum zice Dionisie Areopagitul, « sau zi ceva mai bun decât tăcerea 
sau taci »”. 
1 rafpuhă lepouovaxoc, „Nepi twv ev tn WOATLKH onuaSiwv kat Pwvwv kat THC 
toútwv ETULOAOYiac” în Abhandlung uber den Kirchengesang, edd. Christian 
Hannick/Gerda Wolfram, CSRM 1. Verlag der Oesterreichischen Akademie den 
Wissenschaften, Vienna, 1985, apud |. Liakos, S. Mazera, op. cit. p. 41. 
2 Mavouni Xpuodone, „Nepi twv evOewpoupevwv th WaATLUKH TExvn Kat wv 
POVvOVOL kakwg Tivec nepi AUTWV” în: Dimitri E. Conomos, The treatise of 
Manuel Crysaphes, the Lampadarios: on the theory of the art of chanting and 
on certain erroneous views that some hold about it (Mount Athos, Iviron 
Monastery MS 1120 [July, 1458]). (Corpus scriptorum de re musica 11), Wien 
1985, apud |. Liakos, S. Mazera, op. cit,. p. 41. 
3 loannis Likos, Sevi Mazera, Metodele de predare a muzicii bisericești — Arta 
psaltică (secolele X-XIX), „Lucrări de muzicologie, vol. XXVIII, nr. 1, 
MediaMusica, Cluj-Napoca, 2013, p. 41. 

teoretică a lui Chrisanth de Madit?. Regăsim această idee formulată si la 
început de secol XX în Cursul elementar de musica orientală (bisericească), 
pe care l-a editat în 1900, profesorul Nicolae Severeanu de la Seminarul 
din Buzău care afirma: „Nu este mai puţin adevărat că orice defect nu se 
poate îndrepta fără stăruința elevului, exemple bune date de Profesor si 
audierea unor buni cântăreţi, căci arta cântului se-nvață pe jumătate prin 
imitație” (s.n.)?. 


Concluzii 


La finalul acestor consideraţii privind elementele de didactică 
incluse în scrierile celor doi corifei ai muzicii psaltice din prima jumătate a 
secolului al XIX-lea subliniem încă o dată faptul că aceste scrieri se 
constituie în primele texte de didactică muzicală redactate în limba 
română. Rolul jucat, în timp, de scrierile lui Macarie leromnonahul și 
Anton Pann, în derularea procesului instructiv-educativ din seminarii și 
școli de cântăreți este o dovadă a aprecierii intuitiei și calităţilor 
pedagogice ale celor doi psalti, graţie cărora au reușit să stabilească o 
direcţie clară de desfășurare a procesului de învățământ muzical 
bisericesc. 

Prin cele 18 Ponturi, leromonahul Macarie a contribuit la 
fundamentarea unui învățământ muzical temeinic realizat, care a 
asigurat calitatea pregătirii cântăreților din stranele românești din 
primele decenii ale secolului al XIX-lea. Concentrat în 18 paragrafe, 
textul macarian al circularei din 1825 depășește cadrul unor simple 
îndrumări și ne oferă o primă programă școlară cu aplicare unitară în 
toate școlile, combinată cu îndrumări metodice și un regulament de 
ordine interioară. Urmându-i exemplul, Anton Pann a reușit să ofere 
prin Metodul său un model de instruire și o sistematizare a materiei care 
sunt valabile și în prezent. Fără a fi precizate explicit, princiipiile didactice 


1 „Ucenicul ideal este descris în Teoreticonul lui Chrysanthos de Madytos după 
cum urmează: are o voce bună, imită cu ușurință profesorul și cunoaște bine 
limba. [...] Şederea îndelungată a discipolului pe lângă profesorul său duce la 
crearea unei armonii perfecte între interpretarea semnelor şi execuţia 
compozițiilor, la fel cum profesorul, la rândul său, învățase de la propriul său 
profesor. Astfel, scopul lectiilor/invatarii era acela de a transmite tradiţia 
integral şi fără inovatii.”, Idem, p. 40. 

2 Nicolae Severeanu, Curs elementar de musica orientală (bisericească), 
Tipografia Alessandru Georgescu, Buzău, 1900, p. 32. 

fixate de Comenius se regăsesc în concepţia și scrierile celor doi psalti. 
Metodele folosite sunt cele specifice educaţiei muzicale, în general, partea 
practică, exersarea noţiunilor teoretice asimilate fiind esenţială. 

Prin lucrările teoretice editate cei doi dascăli au statuat un model 
de structurare a unui manual de psaltichie care s-a transmis până în 
contemporaneitate. Pe parcursul secolului al XIX-lea au fost editate peste 
15 alte cărţi de teoria muzicii psaltice, trei dintre acestea fiind reeditări ale 
Theoriticonului macarian, iar restul compilaţii din scrierile celor doi dascăli, 
realizate de profesori care aveau nevoie de noi tiraje de manuale, cu un 
vocabular actualizat și, desigur, de cărţi cu alfabet latin. Însă niciuna dintre 
aceste compilaţii nu reproduce vreun fragment din Metodul lui A. Pann, 
nici nu conţine elemente de didactică. Deducem, de aici, că programa și 
modelul statuat de psalt se incetatenise în practica didactică în așa măsură 
încât documentul scris nu mai era necesar. 

Cu toate acestea, scrierile analizate reflectă trecerea 
învățământului muzical bisericesc într-o nouă etapă, în care învățătura 
urmărește obiective didactice clare, este sistematizată și structurată 
pentru o durată de timp bine determinată, astfel încât, la absolvirea 
cursurilor, elevul să cunoască teoria muzicală și un vast repertoriu de 
cântări și să poată aplica în practică melodii pentru texte din cărțile de 
strană, ori chiar să compună altele noi, dar cu respectarea thesis-urilor 
transmise prin tradiţie. Prin menţionarea în scris a ideilor cu caracter 
metodic, s-au creat premisele apariţiei unor programe școlare adecvate și 
a unei didactici muzicale pentru școlile teologice și de cântăreţi bisericești. 

Pe de altă parte, textele pe care le-am analizat relevă existența 
unui învățământ muzical profesionalizat, care, în lipsa unei educatii 
sistematizate din școlile laice, a contribuit la dezvoltarea educației 
muzicale generale, mulţi dintre cei care au urmat studii superioare în acest 
domeniu, în secolul al XX-lea, beneficiind de pregătirea muzicală iniţială în 
școlile de cântăreţi bisericești și seminariile teologice. 

SUMMARY 


Elena Chircev 


Elements of music didactics 
in the writings of Macarius and Anton Pann 


The term didactica was first used at the beginning of the 17% century 
and became firmly established with the book entitled Didactica Magna, 
written by Jan Amos Comenius and published in Latin, in 1657. The 
period in which this book gained popularity, triggering the emergence of 
the pedagogical sciences, coincided with the period in which the well- 
known Troparia for the Mathetas by Chrysaphes appeared in the 
Byzantine musical manuscripts. This pedagogical poem was also 
translated into Romanian by Filothei sin Agai Jipei, who notated it in the 
propaedia of Psaltichia rumanească [Romanian Psaltike] (1713). 
Didactics, defined by Comenius as the art of teaching everything to 
everyone, asserted itself timidly in the Romanian space in the 19t 
century, with the organization of church education after the 
enthronement of Metropolitan Dionisie Lupu and the printing of the 
first psaltic music grammars. The first methodical guidelines for teaching 
psaltic music were formulated by Hieromonk Macarius in 1825, in his 
capacity as epistates of the newly established schools, in a document 
addressed to the teachers of church singing. Two decades later, Anton 
Pann printed, in the conclusion of his theoretical work, a text called 
Metod [Method], a combination of school curriculum and 
methodological guide for teaching psaltic music. This paper highlights 
the contribution of the two great chanters of the beginning of the 19% 
century to the development of methods, procedures and didactic means 
suitable for music education in the newly established Wallachian 
schools. 


69 


